**VÝZVA NA PREDKLADANIE CENOVÝCH PONÚK**

v zmysle § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

1. VEREJNÝ OBSTARÁVATEĽ Obec Hendrichovce

Hendrichovce 72

082 35 Hendrichovce

IČO 00327077

DIČ 2020543129

Štatutárny zástupca - Martin Martaus, starosta obce

obec@hendrichovce.sk, 051/7795107

1. PREDMET/NÁZOV ZÁKAZKY **Prístavba skladu materiálno-technického vybavenia hasičskej stanice v obci Hendrichovce – 1. etapa**
2. OPIS ZÁKAZKY

Predmetom verejného obstarávania je prístavba skladu materiálno-technického vybavenia dobrovoľného hasičského zboru obce (DHZO) k obecnej polyfunkčnej budove. V prístavbe sa na prízemí bude nachádzať sklad hasičskej techniky a v podkroví bude školiaca miestnosť pre hasičov. Existujúca budova sa nachádza v obci Hendrichovce na parcele č. 300. Objekt je v užívaní. Pri realizácii prístavby je pravdepodobnosť prác nad rámec projektovej dokumentácie a hlavne ak sa projekt tvorí v čase keď je stavba v užívaní. Jedná sa o jednoduchý objekt jednopodlažný z malej časti podpivničený. Podkrovie nie je v súčasnosti obývané, ale podkrovie prístavby bude zobytnené. Objekt je a bude prekrytý aj po zrealizovaní prístavby valbovou strechou. Hlavný vstup je orientovaný na západ, vstup do prístavby je orientovaný na východ. Existujúci objekt sa v súčasnosti rekonštruuje, z tohto dôvodu projektová dokumentácia rieši prístavbu k objektu a práce, ktoré sú potrebné na funkčné prepojenie novej časti so starou, najmä sfunkčnenie podkrovia nad prístavbou si vyžaduje stavebne úpravy v krove nad existujúcou stavbou. Riešený objekt je napojený na NN vedenie, verejný vodovod, plynovod a na žumpu.

Technická a sprievodná správa, ktoré sú prílohou č.5 výzvy, riešia stavebné práce, ktoré bude obec realizovať na niekoľko etáp, v závislosti od disponibilných zdrojov. Predmetom zákazky je len časť stavebných prác v 1. etape, v súlade s výkazom výmer, ktorý je prílohou č. 5 výzvy. Projektová dokumentácia a prílohy výzvy sú zverejnené na webovej stránke verejného obstarávateľa - http://www.hendrichovce.sk/zverejnovanie/verejne-obstaravanie/.

1. DRUH ZÁKAZKY tovar / služby / stavebné práce
2. POSTUP VEREJNÉHO OBSTARÁVANIA v zmysle §117 zákona č. 343/2016 Z.z. o verejnom obstarávaní a o zmene a doplnení niektorých zákonov
3. KÓD CPV 45000000-7 Stavebné práce
4. PREDPOKLADANÁ HODNOTA ZÁKAZKY 29 986,12 € bez DPH
5. KRITÉRIÁ NA HODNOTENIE PONÚKNajnižšia cena s DPH
6. LEHOTA VIAZANOSTI PONÚK 31.05.2019
7. PODMIENKY ÚČASTI

Verejný obstarávateľ požaduje, aby každý uchádzač spĺňal nasledovné podmienky účasti:

* Osobné postavenie podľa § 32 ods. 1 písm. e) zákona o verejnom obstarávaní. Uchádzač musí spĺňať podmienku účasti týkajúcu sa osobného postavenia podľa § 32 ods. 1 písm. e) zákona o verejnom obstarávaní – musí byť oprávnený dodávať tovar, uskutočňovať stavebné práce alebo poskytovať služby spojené so zabezpečením predmetu zákazky. Uchádzač nemusí predkladať v ponuke doklad o oprávnení poskytovať službu, ktorá zodpovedá predmetu zákazky v súlade s prvou vetou a túto skutočnosť si overí verejný obstarávateľ sám v príslušnom registri, v ktorom je uchádzač zapísaný.
* Osobné postavenie podľa § 32 ods. 1 písm. f) zákona o verejnom obstarávaní. Uchádzač musí spĺňať podmienku účasti týkajúcu sa osobného postavenia podľa § 32 ods. 1 písm. f) zákona o verejnom obstarávaní - nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu. Uchádzač splnenie podmienky preukazuje formou čestného vyhlásenia, ktoré je súčasťou prílohy č.3 výzvy.

1. PODMIENKY REALIZÁCIE ZMLUVY

* Výsledkom verejného obstarávanie bude zmluva podľa § 536 Obchodného zákonníka (Zmluva o dielo) č. 513/1991 Zb. v znení neskorších predpisov.
* Platobné podmienky sú uvedené v Návrhu Zmluvy o dielo, ktorý tvorí prílohu č. 2 tejto výzvy.
* Predpokladaný začiatok plnenia predmetu zákazky: 5/2019
* Lehota plnenia predmetu zákazky: najneskôr do10/2019
* Miesto plnenia predmetu zákazky: Obec Hendrichovce, Hendrichovce 72.

1. SPÔSOB STANOVENIA CENY A PREDKLADANIA PONÚK

* Verejný obstarávateľ neumožňuje predkladanie variantných riešení. Ak súčasťou ponuky uchádzača bude aj variantné riešenie, nebude takéto variantné riešenie zaradené do vyhodnotenia.
* Verejný obstarávateľ neumožňuje rozdelenie predmetu obstarávania. Uchádzač musí predložiť cenovú ponuku na celý predmet zákazky.
* Cenová ponuka musí zahŕňať všetky výdavky spojené so zabezpečením predmetu verejného obstarávania.
* Uchádzač na stanovenie ceny použije výkaz výmer, ktorý je prílohou Výzvy. Uchádzač je povinný určiť cenu každej jednej položky výkazu výmer. V prípade, že uchádzač uvedie v niektorej položke nulovú hodnotu, je povinný odôvodniť túto nulovú hodnotu.
* Ponuky sa predkladajú v slovenskom jazyku.
* Cenová ponuka sa prekladá osobne alebo poštou, predložením cenovej ponuky podpísanej štatutárnym orgánom/osobou zastupujúcou štatutárny orgán, v zalepenej obálke, na ktorej uvedie názov zákazky, názov a sídlo odosielateľa a adresáta a slovo „NEOTVÁRAŤ“.
* Cenová ponuka musí obsahovať:
  + Návrh uchádzača na plnenie kritéria podľa prílohy č. 1 výzvy v jednom vyhotovení, ktorý bude podpísaný uchádzačom, jeho štatutárnym orgánom alebo iným zástupcom uchádzača, ktorý je oprávnený konať v mene uchádzača.
  + Návrh zmluvy o dielo, ktorý bude podpísaný uchádzačom, jeho štatutárnym orgánom alebo iným zástupcom uchádzača, ktorý je oprávnený konať v mene uchádzača (príloha č. 2 výzvy).
  + Dokumenty preukazujúce splnenie podmienok účasti podľa bodu 10 Výzvy, t.j. Čestné vyhlásenie o tom, uchádzač nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu podľa prílohy č. 3 výzvy.
  + Identifikačné údaje uchádzača (obchodný názov/meno, sídlo, IČO, štatutárny orgán) s uvedením kontaktnej osoby uchádzača (meno, e-mailová adresa, číslo telefónu), na ktorú sa môže verejný obstarávateľ obrátiť v prípade potreby získať vysvetlenie k obsahu predloženej ponuky (príloha č. 4 výzvy).
  + Nacenený výkaz výmer, ktorý bude podpísaný uchádzačom, jeho štatutárnym orgánom alebo iným zástupcom uchádzača, ktorý je oprávnený konať v mene uchádzača. Verejný obstarávateľ požaduje nacenenie a predloženie konkrétne výkazu výmer, ktorý je zverejnený na webovej stránke verejného obstarávateľa. Link: http://www.hendrichovce.sk/zverejnovanie/verejne-obstaravanie/

1. LEHOTA NA PREDKLADANIE PONÚK

* 15.05.2019, do 13:00 hod.

1. FINANCOVANIE PREDMETU OBSTARÁVANIA

* Ministerstvo vnútra SR + vlastné zdroje verejného obstarávateľa

1. TERMÍN A MIESTO VYHODNOTENIA PONÚK

* Otváranie ponúk je neverejné a uskutoční sa v sídle verejného obstarávateľa podľa bodu č.1 výzvy, dňa 16.05.2019 o 15:00 hod.

1. POSKYTOVANIE ĎALŠÍCH INFORMÁCIÍ

* Martin Martaus, starosta obce, +421 905 667 451
* Verejný obstarávateľ umožňuje obhliadku miesta realizácie predmetu verejného obstarávania, ktorú je možné dohodnúť so starostom obce, Martinom Martausom, na vyššie uvedenom telefónnom čísle. Vykonanie obhliadky nie je podmienkou účasti vo verejnom obstarávaní.

1. ĎALŠIE INFORMÁCIE VEREJNÉHO OBSTARÁVATEĽA

* Verejný obstarávateľ si vyhradzuje právo zrušiť postup verejného obstarávania, ak ani jedna z predložených ponúk nebude zodpovedať požiadavkám určených verejným obstarávateľom.
* Verejný obstarávateľ si vyhradzuje právo neprijať ponuku, ktorá nebude predložená v súlade s požiadavkami uvedenými vo výzve.
* Verejný obstarávateľ si vyhradzuje právo neprijať ponuku, ktorej návrh na plnenie kritérií bude vyšší ako predpokladaná hodnota predmetu zákazky.

MIESTO A DÁTUM Hendrichovce, 06.05.2019

MENO, FUNKCIA A PODPIS ZODPOVEDNEJ OSOBY Martin Martaus

starosta obce

Príloha č. 1 - Návrh na plnenie kritérií

Príloha č. 2 - Návrh zmluvy o dielo

Príloha č. 3 - Čestné vyhlásenie uchádzača

Príloha č. 4 - Identifikačné údaje uchádzača

Príloha č. 5 - Projektová dokumentácia (výkaz výmer, technická správa, sprievodná správa) – zverejnené na webovom sídle verejného obstarávateľa